Sodelovati sem se pravzaprav odločila v okviru šole. Pri izbirnem predmetu nam je profesorica predstavila temo natečaja in nas spodbudila k sodelovanju. Seveda sem se morala tudi poistovetiti s temo natečaja ampak s tem nisem imela težav, ker rada ustvarjam. Še raje pa ustvarjam z idejo v glavi, ki ima pomensko vrednost, da na koncu ustvarim delo s sporočilom, ki se bo dotaknilo ljudi, sveta. Kadar mi to uspe, je moje največje zadovoljstvo, da ljudje spoznajo stvari, ki so pomembne. Stvari, ki so za nas aktualne.

V kolikor je to sodelovanje na natečaju Ustvarjamo za ZOO planet - ogrožene velike mačke 2023, sem in sem bila še toliko bolj navdušena. Tema se me je namreč zelo dotaknila. Predvsem zato, ker svoja mnenja veliko raje izražam skozi umetnost in sem se resnično našla v tem, da sem mnenje o tej temi izrazila preko slike.

Seveda sem zelo hvaležna za osvojeno mesto, kot tudi za nagrado. Še bolj pa sem hvaležna, da so ocenjevalci spoznali zgodbo za sliko. Drugače rečeno, da so našli njen "smisel".

Tamara Rožej